আজীমুদ্দীন হানাফী

মুন্সী আজিমুদ্দিন হানাফী (1838-1922) ছিলেন একজন বাঙালি আলেম, সমাজ সংস্কারক, বক্তা, কবি এবং লেখক। তিনি শাহ কারামত আলী জৌনপুরীর অন্যতম খলিফা। মুন্সি আজিমুদ্দিন ১৮৩৮ খ্রীষ্টাব্দে বেঙ্গল প্রেসিডেন্সির মোমেনশাহী জিলার গুজাদিয়া গ্রামের (বর্তমান কিশোরগঞ্জ, বাংলাদেশ) সম্ভ্রান্ত বাঙ্গালী মুনশী খান্দানে জন্মগ্রহণ করেন। তার আব্বা মুনশী বুরহানুল্লাহ হানাফী ছিলেন একজন কেতাবপ্রেমিক । খান্দানটি সুলতান আওরঙ্গজেবের জাহাঙ্গীরনগরে অবস্থিত জনৈক মন্ত্রীর বংশধর, যিনি পরে গোজাদিয়ায় বসতি স্থাপন করেন, যা তখন জঙ্গলবাড়ীর জমিদারদের আওতাধীন ছিল। মুন্সি আজিমুদ্দিন এগারো বছর বয়স পর্যন্ত স্থানীয় মক্তবে প​ড়াশোনা করেন। এরপর এলেম অর্জন করার ইচ্ছায় তিনি কলকাতা এবং বোম্বেতে তালিম গ্রহণ করেন। তিনি হানাফী অনুসারী ছিলেন এবং তাইয়ুনী আন্দোলনের প্রতিষ্ঠাতা কারামত আলী জৌনপুরীর কাছ থেকে খেলাফত লাভ করেন। মুন্সি আজিমুদ্দিন হানাফী বিখ্যাত হয়ে ওঠেন কারণ তিনি ফরাজী আলেমদের সাথে সাহিত্যিক এবং সামনাসামনি বাহাছে লিপ্ত হন, বিশেষ করে জুমার নামাজ কায়েমের বিষয়ে। আজিমুদ্দিন সাহেব দুইবার হজ করেন, উভয় সময়েই পায়ে হেঁটে মক্কা সফর করেন। ব্রিটিশ ভারত যে দারুল হরব নয় এই ধারণাকেও আজিমুদ্দিন সাহেব সমর্থন করেছিলেন। তিনি পুঁথি বিন্যাসে বাংলা ভাষায় বই লিখেছেন এবং ইসলামের আকীদা, ইতিহাস এবং নারী অধিকারের মতো বিভিন্ন বিষয় নিয়ে লিখেছেন। আরবি ও উর্দুতে তাঁর কিছু কেতাব রচিত হয়েছে এবং তিনি ফারসি ভাষায়ও পারদর্শী ছিলেন। আজিমুদ্দিনের 'আসরারুস সলাহ' নামে একটি বিশাল কাজ রয়েছে। উর্দুতে তাঁর সবচেয়ে উল্লেখযোগ্য কাজ ছিল রেসালা-ই-আজিমুদ্দিন হানাফী (1895) যা হানাফি মযহবের সমালোচকদের মোকাবেলা করেছিল। এই কাজটি কলকাতার আহমদী প্রেস থেকে প্রকাশিত হয়েছিল এবং উর্দুতে লেখা একটি কাসিদা দিয়ে শুরু হয়েছিল। আজিমুদ্দিন হানাফী সর্বপ্রথম বাংলায় আল্লামা ওয়াকেদীর ফুতূহুশ শাম তরজমা করেন। তার অন্যান্য বাংলা রচনার মধ্যে রয়েছে: আসকনামা (1865) কাজীনামা (1865) নজাতুল ইসলাম (1870) আকলনামা (1893) গজবনামা (1897) বাংলা বারো সলার মানে কলির ধর্ম মওলানা আব্দুল হাই ও আজিমুদ্দিনের বাহাছ রসূলের কুরসীনামা দেশের শোভা (1881) দুঃখের সাগর (1913) মুন্সী আজিমুদ্দিন হানাফী ১৯২২ সালে মাতৃভূমিতে ইন্তেকাল করেন। লন্ডনে অবস্থিত ইন্ডিয়া অফিসের কুতুবখানায় তাঁর কাজ সংরক্ষিত আছে। 2005 সালে, জনাব মুহম্মদ আব্দুর রশীদ ভূঁইয়া সাহেব আজিমুদ্দিনের জীবনের উপর মুন্সী আজিমুদ্দিন নামা নামে একটি গবেষণাপত্র প্রকাশ করেন। Nizam, A. T. Muhammad (৬ আগস্ট ২০২১)। "কিশোরগঞ্জের সাহিত্য"। Jugantor।  Ashraful Islam, Muhammad (২০১২), "হানাফি, মুনশি আজিমুদ্দিন", Sirajul Islam and Ahmed A. Jamal, Banglapedia: National Encyclopedia of Bangladesh (Second সংস্করণ), Asiatic Society of Bangladesh উদ্ধৃতি টেমপ্লেট ইংরেজি প্যারামিটার ব্যবহার করেছে (link) মুহাম্মদ মজলুম খান (২১ অক্টোবর ২০১৩)। "Mawlana Karamat Ali Jaunpuri"। The Muslim Heritage of Bengal: The Lives, Thoughts and Achievements of Great Muslim Scholars, Writers and Reformers of Bangladesh and West Bengal। কিউব পাব্লিশিং। পৃষ্ঠা 100।  মোহম্মদ আক্তারুজ্জমান (১১ মার্চ ২০২২)। "পূর্ববঙ্গে বই প্রকাশনার ক্রমবিবর্তন"। আমার সংবাদ।  মোহম্মদ সদরুল হক​ (১৯৮১)। انکشافات (উর্দু ভাষায়)। দবেস্তান-ই-জদীদ। পৃষ্ঠা 102।  zero width space character in |শেষাংশ= at position 17 (সাহায্য) মুহিউদ্দীন খান (১৯৬৯)। পূর্ব পাকিস্তানে উর্দু। পাকিস্তান পাব্লিকেশন্স। পৃষ্ঠা 38।  Mamoon, Muntassir (১৯৯১)। ঢাকার সাংস্কৃতিক ইতিহাসের উপাদান। Pallab Publishers। পৃষ্ঠা 63, 132।  আমীনুল হক সাদী (৩১ অক্টোবর ২০১৯)। "খেই হারিয়ে ফেলেছেন কিশোরগঞ্জের লেখক মো.আ. রশিদ ভুইয়া"। FNS 24।  "করোনায় আক্রান্ত হয়ে মারা গেলেন কলামিস্ট আব্দুর রাশিদ ভূইয়া"। ঢাকা টাইমজ। ১ জুলাই ২০২১।